व्यवसायिक शिक्षा अन्तर्गत शैक्षिक योग्यता कायम नहुने सिटिइभिटीको पाठ्यक्रमलाई त्रिभुवन विश्वविद्यालयको प्रवीणता प्रमाण पत्र तह बराबरको मान्यता दिइएको छ । सिटिइभिटीअन्तर्गत ९१ वटा कलेजमा प्रमाणपत्र तह नर्सिङको अध्यापन हुन्छ । त्यस्तै २३ वटा कलेजमा डिप्लोमा इन फार्मेसी, ४८ वटा कलेजमा स्वास्थ्य सहायक (एचए), ५ वटा कलेजमा डेन्टल सहायक, ४५ कलेजमा मेडिकल ल्याब टेक्सिनिसियन, एउटामा होमियोप्याथी तथा एउटामा डिप्लोमा इन अप्थाल्मिक साइन्सको अध्यापन गराइन्छ ।
